Invitation til Mindemarkering d. 7. april kl. 14 på Christiansborg Slotsplads

 Den 11.marts blev der holdt en del mindehøjtideligheder i anledning af halvåret for terroraktionen på WTC, som har berørt mange mennesker.
Men mon ikke vi er mange, der d.11.marts også tænkte på, at man i den forbindelse "glemte" alle de civile afghanere, der på samme måde led under gengældelsen ?
 
Derfor holder vi, FredsVagten, en udvidet fredsvagt søndag d.7.april, som er halvårs-dagen for starten af bombningerne af Afghanistan, og vi vil mindes ofrene ved bl.a. 3 minutters stilhed. Vi har desuden inviteret Vigga Bro, der er skuespiller og fortæller, og Ustad Zia ul-Haq, tidl.arbejdsmarked- og socialminister i Afghanistan, nu bosiddende i Danmark, til at tale.

Der vil være mulighed for at tænde lys og nedlægge blomster.

Altså: Lad os mindes krigsofrene søndag den 7.april kl. 14 på Christiansborg Slotsplads. 
Tag gerne selv stearinlys og blomster med! 

På gensyn

                                                     		På FredsVagtens vegne
                                                          	Angelika Matzen og 
							Annette Kjær

Den permanente FredsVagt, der kort efter bombardementerne startede I Afghanistan, har stået udenfor Christiansborg fra tidlig morgen til sen aften. 
For at minde den danske offentlighed, og ikke mindst vore
folketingsmedlemmer om, hvilke konsekvenser den beskidte krig har, som Danmark deltager i. Dels for det enkelte civile menneske i Afghanistan, og dels for verdenspolitikken.